
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2856 

11 Νοεμβρίου 2013 


Α ΠΟΦΑΣΕ ΙΣ 

Αριθμ. Δ16γ/05/483/Γ 

Διαπιστωτική πράξη συγχώνευσης των εταιρειών «ΔΕ- 

ΠΑΝΟΜ Α.Ε.», «ΘΕΜΙΣ ΚΑΤΑΣΚΕΥΑΣΤΙΚΗ Α.Ε.» και 

«ΟΣΚ Α.Ε.» με σύσταση νέας εταιρείας με την επω¬ 
νυμία «ΚΤΙΡΙΑΚΕΣ ΥΠΟΔΟΜΕΣ Α.Ε.». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΥΓΕΙΑΣ - ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ - 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ 
ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις του π.δ. 118/2013 «Τροποποίηση του 
π.δ. 85/2012 (Α' 141) - Ίδρυση Υπουργείου Υποδομών, 
Μεταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού 
και Αθλητισμού σε Υπουργείο Ανάπτυξης Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως» (ΦΕΚ 152 Α'). 

2. Τις διατάξεις του π.δ. 119/2013 «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών» (ΦΕΚ 153 Α'). 

3. Τις διατάξεις του άρθρου 132 παρ. 4 του Ν. 4199/2013 
«Δημόσιες υπεραστικές οδικές μεταφορές επιβατών 
- Ρυθμιστική Αρχή Επιβατικών Μεταφορών και άλλες 
διατάξεις» (ΦΕΚ 216/Α'). 

4. Τις διατάξεις του Ν.3429/2005 «Δημόσιες Επιχειρή¬ 
σεις και Οργανισμοί (Δ.Ε.Κ.Ο.)» (ΦΕΚ 314/Α'), όπως ισχύει. 

5. Τις διατάξεις του άρθρου 3 του π.δ. 24/2010 «Ανα¬ 
καθορισμός των αρμοδιοτήτων των Υπουργείων και 
τροποποιήσεις του π.δ. 189/2009» (ΦΕΚ 56 Α'). 

6. Τις διατάξεις του άρθρου 90 του π.δ. 63/2005 «Κώ¬ 
δικας Νομοθεσίας για την Κυβέρνηση και τα Κυβερνη¬ 
τικά Όργανα» (ΦΕΚ 98/Α') και το γεγονός ότι από την 
απόφαση αυτή δεν προκαλείται δαπάνη σε βάρος του 
κρατικού Προϋπολογισμού, αποφασίζουμε: 

1. Την συγχώνευση των εταιρειών «ΔΕΠΑΝΟΜ Α.Ε.», 
«ΘΕΜΙΣ ΚΑΤΑΣΚΕΥΑΣΤΙΚΗ Α.Ε.» και «ΟΣΚ Α.Ε.» και τη 
σύσταση νέας εταιρείας με την επωνυμία «ΚΤΙΡΙΑΚΕΣ 
ΥΠΟΔΟΜΕΣ Α.Ε.». 


Οι ανώνυμες εταιρείες «Δ.ΕΠ.Α.ΝΟ.Μ. Α.Ε.» με αριθμό 
ΜΑΕ 46490/01/Β/00/417, Αριθμό Φορολογικού Μητρώου 
(ΑΦΜ) 094280318, «ΘΕΜΙΣ ΚΑΤΑΣΚΕΥΑΣΤΙΚΗ Α.Ε.» με 
αριθμό ΜΑΕ 38231/108/Β/97/01, έχει Αριθμό Φορολογικού 
Μητρώου (ΑΦΜ) 094497697 και «Ο.Σ.Κ. Α.Ε.» με αριθμό 
ΜΑΕ 42017/01/Β/98/19, Αριθμό Φορολογικού Μητρώου 
(ΑΦΜ) 099080010 και αριθμό ΓΕΜΗ 3187201000 (εφεξής 
«οι Συγχωνευόμενες Εταιρείες»), συγχωνεύονται σε νέα 
εταιρεία με την επωνυμία «ΚΤΙΡΙΑΚΕΣ ΥΠΟΔΟΜΕΣ Α.Ε.», 
η οποία συνιστάται με το παρόν ως κατωτέρω αναλυτικά 
αναφέρεται στην ιδρυτική της πράξη, δυνάμει των από 31 
Αυγούστου 2011 ισολογισμών μετασχηματισμού των Συγ- 
χωνευόμενων Εταιρειών, σύμφωνα με τις διατάξεις του 
άρθρου 69 παρ. 2, του κ.ν. 2190/1920 σε συνδυασμό με τις 
διατάξεις του άρθρου 132 του Ν. 4199/2013, της συγχωνεύ- 
σεως της «ΘΕΜΙΣ ΚΑΤΑΣΚΕΥΑΣΤΙΚΗΣ Α.Ε.» επερχόμενης 
αυτοδικαίως την 1.8.2015 σύμφωνα με τις προβλέψεις της 
διάταξης της παρ. 1.3 του άρθρου 132 του Ν. 4199/2013. 
Η συγχωνευόμενη εταιρεία ΟΣΚ ΑΕ υποχρεούται να συ- 
ντάξει ισολογισμό μετασχηματισμού εντός ενός (1) μήνα 
από της δημοσιεύσεως της παρούσης στο ΦΕΚ. 

2. Η συγχώνευση των άνω εταιρειών (εφεξής «οι Συγ¬ 
χωνευόμενες Εταιρείες») διενεργείται με την ενοποίηση 
των στοιχείων του ενεργητικού και παθητικού των Συγ- 
χωνευόμενων Εταιρειών, όπως αυτά υφίστανται κατά την 
ημερομηνία ολοκλήρωσης της παρούσας συγχώνευσης 
με απορρόφηση, και τα στοιχεία των Συγχωνευόμενων 
Εταιρειών μεταφέρονται ως στοιχεία ισολογισμού της 
νέας Εταιρείας. Με την ολοκλήρωση της διαδικασίας 
συγχώνευσης, οι Συγχωνευόμενες Εταιρείες λύονται, χω¬ 
ρίς να εκκαθαρίζονται, και οι μετοχές τους ακυρώνονται, 
το δε σύνολο της περιουσίας τους (ενεργητικό και παθη¬ 
τικό) μεταβιβάζεται στην Απορροφούσα Εταιρεία, η οποία 
εφεξής υποκαθίσταται λόγω οιονεί καθολικής διαδοχής 
σε όλα τα δικαιώματα, απαιτήσεις και υποχρεώσεις των 
Συγχωνευόμενων Εταιρειών, λαμβανομένης υπόψη της 
διάταξης της παρ. 1.3 του άρθρου 132 του Ν. 4199/2013. 

3. Οικονομικές παράμετροι (Οικονομική Άποψη) 

Η ως άνω συγχώνευση των ανωνύμων εταιρειών 
«Δ.ΕΠ.Α.ΝΟ.Μ. Α.Ε.», «ΘΕΜΙΣ ΚΑΤΑΣΚΕΥΑΣΤΙΚΗ Α.Ε.»και 
«ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ Α.Ε.» από την ανώ¬ 
νυμη εταιρεία «ΚΤΙΡΙΑΚΕΣ ΥΠΟΔΟΜΕΣ Α.Ε.» γίνεται σε 
εκτέλεση των διατάξεων του άρθρου 132 Ν. 4199/2013 
(ΦΕΚ Α' 216/11.10.2013). 

Οι συγχωνευόμενες εταιρείες ασχολούνται με παρό¬ 
μοιες δραστηριότητες (μεταξύ άλλων και κυρίως την 
κατασκευή κτιρίων προς στέγαση δημοσίων υπηρεσιών) 
και ανήκουν από συστάσεώς τους στο Ελληνικό Δημόσιο 
και η συγχώνευση καθιστά την νέα εταιρεία σύγχρονη 
επιχειρηματική μονάδα, με τη μείωση του λειτουργι¬ 
κού κόστους και καλύτερη οργάνωση προσωπικού, θα 
συντελέσει τα μέγιστα στα αποτελέσματά της και θα 
διευρύνει την πιστοληπτική της ικανότητα. 

4. Σχέση ανταλλαγής μετοχών 

Με τη συγχώνευση των εταιρειών «Δ.ΕΠ.Α.ΝΟ.Μ. 
Α.Ε.»,«ΘΕΜΙΣ ΚΑΤΑΣΚΕΥΑΣΤΙΚΗ Α.Ε.» ΚΑΙ «ΟΡΓΑΝΙΣ¬ 
ΜΟΣ ΣΧΟΛΙΚΩΝ ΚΤΙΡΙΩΝ Α.Ε.» το κεφάλαιο της νέας 
εταιρείας «ΚΤΙΡΙΑΚΕΣ ΥΠΟΔΟΜΕΣ Α.Ε.» θα σχηματιστεί 
ως εξής: 

Αρχικό μετοχικό κεφάλαιο της εταιρείας ορίζεται σε 
265.337.077,64 ευρώ σύμφωνα με τα προβλεπόμενα στο 
άρθρο 133 παρ. 2.3 περ. (α) του Ν. 4199/2013 που αποτε¬ 
λεί το άθροισμα των μετοχικών κεφαλαίων των εταιρει¬ 
ών «ΔΕΠΑΝΟΜ Α.Ε.» και «Ο.Σ.Κ. Α.Ε.» και αυξάνεται την 
1.8.2015 κατά ποσό 267.223.746,07 ευρώ, που αποτελεί το 
μετοχικό κεφάλαιο της εταιρείας «ΘΕΜΙΣ ΚΑΤΑΣΚΕΥΑΣ¬ 
ΤΙΚΗ ΑΕ» ως σχετικά ορίζεται στη διάταξη στο άρθρο 
133 παρ. 2.3 περ. (α) τελευταίο εδάφιο του Ν. 4199/2013, 
χωρίς καμία άλλη διατύπωση και χωρίς απόφασης ή 
έγκριση οιουδήποτε οργάνου της εταιρείας. 

Το μετοχικό κεφάλαιο της εταιρείας εκφράζεται σε 
μία μετοχή ονομαστικής αξίας 267.223.746,07 ευρώ μέχρι 
την 31.7.2015 και σε μία νέα μετοχή ονομαστικής αξίας 
532.560.823,71 από 1.8.2015. 

Με την επιφύλαξη της παραγράφου 1.3 του άρθρου 
132 του Ν. 4199/2013, οι μετοχές της συγχωνευόμενης 
εταιρείας ΘΕΜΙΣΚΑΤΑΣΚΕΥΑΣΤΙΚΗ ΑΕ που ανήκουν στο 
ΤΑ.Χ.ΔΙ.Κ. και εκπροσωπούν (κατά προσέγγιση χιλιοστού 
της μονάδας) ποσοστό 0,198% του μετοχικού κεφαλαίου 
της ανωτέρω εταιρείας, δεν ανταλλάσσονται με νέες 
μετοχές της νέας εταιρείας «ΚΤΙΡΙΑΚΕΣ ΥΠΟΔΟΜΕΣ 
ΑΕ». Μέσα σεπροθεσμία δύο (2) μηνών από την επέλευ¬ 
ση των αποτελεσμάτων της συγχώνευσης (31.7.2015), η 
εταιρεία «ΚΤΙΡΙΑΚΕΣ ΥΠΟΔΟΜΕΣ ΑΕ» αποζημιώνει το 
ΤΑ.Χ.ΔΙ.Κ. για τις ακυρωθείσες μετοχές του βάσει της 
πραγματικής αξίας των μετοχών αυτών, η οποία υπολο¬ 
γίζεται σύμφωνα με το άρθρο 13 παρ. 2 του Ν. 2238/1994 
και η οποία δεν θα είναι μικρότερη της ονομαστικής 
αξίας των μετοχών που ακυρώνονται. 

Περαιτέρω όλες οι στο παρόν αναφερόμενες εταιρεί¬ 
ες, ως ειδικού τύπου ανώνυμες εταιρείες δεν διαιρούσαν 
το μετοχικό κεφάλαιο σε μετοχές ονομαστικής αξίας 
σύμφωνης με αυτή του άρθρου 14 του Ν. 2190/1920, αλλά 
ως προηγουμένως αναφέρθηκε η κάθε εταιρεία διατη¬ 
ρούσε μία μετοχή πολλαπλάσιας αξίας του εκ της προ- 
αναφερόμενης διατάξεως ανώτατης ονομαστικής αξίας 
κάθε μετοχής. Η απόκλιση αυτή ως καθορισθείσα υπό 
του Νόμου άρθρο 132 παρ. 2.3 εδ. Β αποτελεί εξαιρετική 
διάταξη ειδικού περιεχομένου και ως εκ τούτου κατι¬ 
σχύει των οριζομένων στο άρθρο 14 του Ν. 2190/1920. 

Οι ισολογισμοί μετασχηματισμού της 31.8.2011 των 
συγχωνευόμενων εταιρειών θα εγκριθούν με απόφαση 
του Διοικητικού Συμβουλίου της νέας εταιρείας «ΚΤΙΡΙ- 
ΑΚΕΣ ΥΠΟΔΟΜΕΣ ΑΕ». 

5. Ειδικές Ρυθμίσεις (άρθρο 132 παρ. 4.2 Ν. 4199/2013). 

Α. Οι πάσης φύσεως απαιτήσεις της εταιρείας «ΚΤΙΡΙ- 

ΑΚΕΣ ΥΠΟΔΟΜΕΣ ΑΕ» κατά τρίτων εισπράττονται κατ’ 


ανάλογη εφαρμογή των διατάξεων του Κώδικα Εισπρά- 
ξεως περί Δημοσίων Εσόδων (ΚΕΔΕ). 

Β. Η Υπηρεσία Δόμησης (πρώην Πολεοδομικό Γραφείο) 
της συγχωνευόμενης εταιρείας ΟΣΚ Α.Ε., που ιδρύθηκε 
με το άρθρο 113 παρ. 4 του Ν. 1892/1990, μετονομάζεται 
σε Υπηρεσία Δόμησης της συνιστώμενης με το παρόν 
εταιρείας «ΚΤΙΡΙΑΚΕΣ ΥΠΟΔΟΜΕΣ ΑΕ» και είναι αρμόδια 
για την έκδοση εγκρίσεων δόμησης και αδειών δόμησης 
σύμφωνα με την ισχύουσα νομοθεσία για το κτίρια που 
ανεγείρει η άνω εταιρεία. 

Γ. Στο κύριο έργο της συνιστώμενης με το παρόν 
εταιρείας «ΚΤΙΡΙΑΚΕΣ ΥΠΟΔΟΜΕΣ ΑΕ» περιλαμβάνεται η 
δυνατότητα για τη σύνταξη και υλοποίηση προγράμμα¬ 
τος προσεισμικού ελέγχου κτιρίων και εγκαταστάσεων 
υποδομών υγείας, δικαιοσύνης και παιδείας της χώρας 
και η ενδεχόμενη μελέτη αντισεισμικής ενίσχυσης αυ¬ 
τών υπό την επιφύλαξη της διάταξης της παρ. 1.3 του 
άρθρου 132 του Ν. 4199/2013. 

2. Την έγκριση του καταστατικού της ανώνυμης εται¬ 
ρείας με την επωνυμία «ΚΤΙΡΙΑΚΕΣ ΥΠΟΔΟΜΕΣ Α.Ε.»ως 
εξής: 

ΚΑΤΑΣΤΑΤΙΚΟ ΤΗΣ ΑΝΩΝΥΜΗΣ ΕΤΑΙΡΕΙΑΣ 
«ΚΤΙΡΙΑΚΕΣ ΥΠΟΔΟΜΕΣ ΑΝΩΝΥΜΗ ΕΤΑΙΡΕΙΑ» 
δ.τ. «ΚΤΙΡΙΑΚΕΣ ΥΠΟΔΟΜΕΣ Α.Ε.» 

ΚΕΦΑΛΑΙΟ ΠΡΩΤΟ 

ΣΥΣΤΑΣΗ - ΕΠΩΝΥΜΙΑ - ΕΔΡΑ - ΣΚΟΠΟΣ - ΔΙΑΡΚΕΙΑ- 
ΜΕΤΟΧΙΚΟ ΚΕΦΑΛΑΙΟ - ΑΥΞΗΣΗ ΚΕΦΑΛΑΙΟΥ - 
ΠΟΡΟΙ ΕΤΑΙΡΕΙΑΣ 

Άρθρο 1 

Σύσταση - Επωνυμία 

Συνιστάται ανώνυμη εταιρεία με την επωνυμία «ΚΤΙ- 
ΡΙΑΚΕΣ ΥΠΟΔΟΜΕΣ ΑΝΩΝΥΜΗ ΕΤΑΙΡΙΑ» και διακριτικό 
τίτλο «ΚΤΙΡΙΑΚΕΣ ΥΠΟΔΟΜΕΣ Α.Ε.». Η εταιρεία λει¬ 
τουργεί χάριν του δημοσίου συμφέροντος κατά τους 
κανόνες της ιδιωτικής οικονομίας, διεπόμενη από τις 
διατάξεις του κ.ν. 2190/1920 «περί ανωνύμων εταιρειών» 
και του Ν. 3429/2005 «Δημόσιες Επιχειρήσεις και Οργα¬ 
νισμοί (Δ.Ε.Κ.Ο.)» ως εκάστοτε ισχύουν. 

Για τις συναλλαγές της εταιρείας με το εξωτερικό η 
επωνυμία της εταιρείας μπορεί να αναγράφεται μετα¬ 
φρασμένη στην οικεία ξένη γλώσσα. 

Αρθρο 2 

Έδρα 

Έδρα της εταιρείας ορίζεται ο Δήμος Αθηναίων. Η 
εταιρεία μπορεί να ιδρύει υποκαταστήματα, πρακτορεία 
και γραφεία και εκτός της έδρας της, για την εξυπη¬ 
ρέτηση των σκοπών της, με απόφαση του Διοικητικού 
της Συμβουλίου, που θα προσδιορίζει ταυτόχρονα τον 
τρόπο σύστασης, οργάνωσης και λειτουργίας τους. 

Αρθρο 3 

Σκοπός 

1. Κύριος σκοπός της νέας εταιρείας: 

(α) Η μελέτη, απόκτηση γης, κατασκευή, επέκταση, 
ανακαίνιση, επισκευή, συντήρηση και εξοπλισμός κτιρι- 
ακών εγκαταστάσεων και εν γένει υποδομών δημοσίου 
ενδιαφέροντος, ιδίως κτιριακών εγκαταστάσεων και εν 
γένει υποδομών: 

(ί) των φορέων και των δομών εκπαίδευσης και κατάρ¬ 
τισης και των φορέων διοίκησής τους, καθώς και κάθε 
άλλης υπηρεσίας ή νομικού προσώπου που εποπτεύ¬ 
εται από το Υπουργείο Παιδείας και Θρησκευμάτων ή 
υπάγεται σε αυτό, 

(ϋ) νοσηλευτικών και υγειονομικών μονάδων, εγκατα¬ 
στάσεων των τμημάτων ιατρικής των ανωτάτων εκπαι¬ 
δευτικών ιδρυμάτων, καθώς και κάθε άλλης υπηρεσίας ή 
νομικού προσώπου που εποπτεύεται από το Υπουργείο 
Υγείας ή υπάγεται σε αυτό, 

(ιϋ) δικαστικών κτιρίων, σωφρονιστικών καταστημάτων 
καθώς και καταστημάτων κάθε άλλης υπηρεσίας ή νο¬ 
μικού προσώπου που εποπτεύεται από το Υπουργείο 
Δικαιοσύνης, Διαφάνειας και Ανθρωπίνων Δικαιωμάτων 
ή υπάγεται σε αυτό, 

(ίν) κάθε υπηρεσίας ή νομικού προσώπου που επο¬ 
πτεύεται από το Υπουργείο Υποδομών, Μεταφορών και 
Δικτύων ή υπάγεται σε αυτό, 

(ν) που θα έχουν ενταχθεί στο εγκεκριμένο πρόγραμ¬ 
μα υλοποίησης έργων της εταιρείας. 

(β) Η παροχή υπηρεσιών διοίκησης, επίβλεψης και 
παρακολούθησης της εκτέλεσης συμβάσεων μελετών, 
έργων, προμηθειών και υπηρεσιών, στα ανωτέρω αντι¬ 
κείμενα. 

(γ) Η επεξεργασία, κατάρτιση και υλοποίηση βραχυ¬ 
χρόνιων και μακροχρόνιων προγραμμάτων εκτέλεσης 
έργων και εκπόνησης μελετών, καθώς και η παρακο¬ 
λούθηση της εφαρμογής αυτών. Η ανέγερση κτιρίων 
πλήρως αποπερατωμένων «με το κλειδί στο χέρι». 

(δ) Η ανάθεση σε τρίτους, με την εκάστοτε προβλεπό- 
μενη νόμιμη διαδικασία ανάθεσης και κατά το μέτρο που 
κρίνεται σκόπιμο ή αναγκαίο, και η επίβλεψη συμβάσεων 
έργων, προμηθειών ή υπηρεσιών, για την εκπλήρωση 
των σκοπών της εταιρείας, κατά τις διατάξεις του πα¬ 
ρόντος άρθρου, καθώς και η ανάθεση συμβάσεων με τη 
μέθοδο της παραχώρησης ή της σύμπραξης δημόσιου 
και ιδιωτικού τομέα ή κάθε άλλη συναφή μέθοδο, σύμ¬ 
φωνα με το νόμο. 

(ε) Κάθε άλλη συναφής με τα ανωτέρω δραστηριότητα 
2. Για την εκπλήρωση των σκοπών της, η εταιρεία 
μπορεί ιδίως: 

(α) Να επιχορηγείται από τον τακτικό προϋπολογισμό 
ή το Πρόγραμμα Δημοσίων Επενδύσεων και εν γένει να 
δέχεται εθνικούς ή κοινοτικούς πόρους, να δανείζεται 
και να εξευρίσκει κεφάλαια, συμπεριλαμβανομένης και 
της έκδοσης ομολογιών, υποσχετικών και άλλων τίτλων 
ή εγγράφων που ενσωματώνουν οφειλή χρέους (χρε¬ 
όγραφα), καθώς επίσης και να συνάπτει συμβάσεις σε 
σχέση με τα προαναφερόμενα. 

(β) Να προβαίνει σε πρόσκτηση, αγορά, ανταλλαγή και 
με οποιονδήποτε τρόπο απόκτηση, διάθεση ή πώληση 
κάθε είδους ακινήτων, αστικών ή μη, σύμφωνα με τις 
οικείες διατάξεις νόμου. 

(γ) Να προβαίνει στη χρηματοδοτική μίσθωση ακινή¬ 
των και κινητών πραγμάτων. 

(δ) Να διενεργεί κάθε άλλη δραστηριότητα που σχε¬ 
τίζεται άμεσα ή έμμεσα με τους παραπάνω σκοπούς 
της εταιρείας. 

(ε) Να ιδρύει εταιρείες παροχής συμβουλών και ιδίως 
μελετών, κατασκευών, καθώς και την ανάληψη, μετά από 
έγκριση των Υπουργών που εποπτεύουν την εταιρεία, 
της μελέτης και κατασκευής έργων ακόμη και στην 
αλλοδαπή. 


(στ) Να αναλαμβάνει καθήκοντα συμβούλου διαχείρισης 
ή συμβούλου αξιολόγησης ή συμβούλου μελετών και γε¬ 
νικότερα προγραμμάτων και έργων που αφορούν στους 
τομείς δραστηριότητας της και χρηματοδοτούνται από 
εθνικούς ή κοινοτικούς ή άλλους πόρους και εκτελούνται 
από Υπουργεία, Οργανισμούς, Περιφερειακές Αυτοδιοι¬ 
κήσεις, ΟΤΑ, ΑΕΙ, ΤΕΙ ή γενικότερα φορέων Δημοσίου και 
Ιδιωτικού τομέα καθώς και Διεθνών Φορέων. 

(ζ) Να αναλαμβάνει την εκτέλεση προγραμμάτων με¬ 
λετών και έργων εθνικής κλίμακας, που χρηματοδοτού¬ 
νται από εθνικούς, κοινοτικούς ή άλλους πόρους μετά 
από απόφαση των αρμοδίων Υπουργών και αφορούν 
κυρίως σε προσεισμικό έλεγχο κτιρίων, τηρουμένων 
των διατάξεων της ισχύουσας νομοθεσίας. 

(η) Να συστήνει, με απόφαση του Διοικητικού της Συμ¬ 
βουλίου και έγκρισης της Γ ενικής Συνέλευσης, θυγατρι¬ 
κές εταιρείες και να συμμετέχει σε άλλες επιχειρήσεις 
που έχουν ίδιο ή παρεμφερή σκοπό και γενικά που 
επιδιώκουν σκοπούς συναφείς ή υποβοηθητικούς της 
δραστηριότητας της εταιρείας, καθώς και να συνερ¬ 
γάζεται με τις παραπάνω επιχειρήσεις. 

(θ) Να συνάπτει δάνεια, να παρέχει εγγυήσεις, να 
αναλαμβάνει υποχρεώσεις, να εκδίδει συναλλαγματι¬ 
κές γραμμάτια σε διαταγή, επιταγές, ομόλογα ή ομο¬ 
λογίες ή άλλα αξιόγραφα ή τίτλους για λογαριασμό 
της εταιρείας. 

(ι) Να παρέχει πιστώσεις ή δάνεια προς τρίτους, να 
συνιστά εμπράγματες ασφάλειες σε κινητά ή ακίνητα 
τρίτων, να αποδέχεται προσωπικές εγγυήσεις για ασφά¬ 
λεια των απαιτήσεων της εταιρείας από τις ανωτέρω 
συναλλαγές. 

(ια) Να αναλαμβάνει κάθε εμπορική ή άλλη δραστηρι¬ 
ότητα, να διενεργεί κάθε υλική πράξη και να καταρτίζει 
κάθε δικαιοπραξία που συνδέεται άμεσα ή έμμεσα με 
το σκοπό της εταιρείας και να δημιουργεί την κατάλ¬ 
ληλη υλικοτεχνική υποδομή για την εκπλήρωση των 
σκοπών της. 

(ιβ) Να πωλεί ή να εκμισθώνει ελεύθερα οικόπεδά της 
ή γενικότερα να αξιοποιεί ακίνητα που έχουν περιέλθει 
στην ιδιοκτησία της με σκοπό την εξοικονόμηση πόρων 
απαραίτητων για τη χρηματοδότηση των προγραμμά¬ 
των της, πάντοτε με βάση την ισχύουσα νομοθεσία και 
με την προϋπόθεση ότι αυτού του είδους η εκμετάλ¬ 
λευση επιτρέπεται από το νόμο. 

(ιγ) Να συνάπτει προγραμματικές συμβάσεις με άλ¬ 
λους φορείς του Δημοσίου, Περιφέρειες, ΟΤΑ και ΑΕΙ. 

Αρθρο 4 

Διάρκεια 

Η διάρκεια της ανώνυμης εταιρείας ορίζεται σε πε¬ 
νήντα έτη (50), που αρχίζει από τη καταχώρηση του 
παρόντος στο Γ ενικό Εμπορικό Μητρώο. 

Άρθρο 5 

Μετοχικό Κεφάλαιο - Μέτοχος 

1. Το μετοχικό κεφάλαιο της εταιρείας ορίζεται σε 
265.337.077,64 ευρώ σύμφωνα με τα προβλεπόμενα στο 
άρθρο 133 παρ. 2.3 περ. (α) του Ν. 4199/2013 που αποτε¬ 
λεί το άθροισμα των μετοχικών κεφαλαίων των εταιρει¬ 
ών «ΔΕΠΑΝΟΜ Α.Ε.» και «Ο.Σ.Κ. Α.Ε.» και αυξάνεται την 
1.8.2015 κατά ποσό 267.223.746,07 ευρώ, που αποτελεί το 
μετοχικό κεφάλαιο της εταιρείας «ΘΕΜΙΣ ΚΑΤΑΣΚΕΥΑΣ¬ 
ΤΙΚΗ ΑΕ» ως σχετικά ορίζεται στη διάταξη στο άρθρο 

133 παρ. 2.3 περ. (α) τελευταίο εδάφιο του Ν. 4199/2013, 
χωρίς καμία άλλη διατύπωση και χωρίς απόφασης ή 
έγκριση οιουδήποτε οργάνου της εταιρείας. 

2. Το μετοχικό κεφάλαιο της εταιρείας εκφράζεται 
σε μία μετοχή ονομαστικής αξίας 267.223.746,07 ευρώ 
μέχρι την 31.7.2015 και σε μία νέα μετοχή ονομαστικής 
αξίας 532.560.823,71 από 1.8.2015. 

Άρθρο 6 

Μετοχικό Κεφάλαιο 

Το μετοχικό κεφάλαιο της εταιρείας Ο.Σ.Κ. Α.Ε. απο- 
τελείται από μια (1) μετοχή, η οποία αναλαμβάνεται από 
το Ελληνικό Δημόσιο. 

Άρθρο 7 

Αύξηση μετοχικού κεφαλαίου 

Με απόφαση της Γενικής Συνέλευσης μπορεί να αυξά¬ 
νεται το μετοχικό κεφάλαιο της εταιρείας «ΚΤΙΡΙΑΚΕΣ 
ΥΠΟΔΟΜΕΣ Α.Ε.» με έκδοση νέων μετοχών. Με την ίδια 
απόφαση καθορίζεται και ο τρόπος διάθεσής τους. 

Αρθρο 8 
Πόροι 

Πόροι της εταιρείας είναι οι εξής: 

α) Τα έσοδα από παροχή υπηρεσιών ή εκτέλεση έργου 
προς τρίτους. 

β) Τα έσοδα από παραχώρηση ή εκμίσθωση κινητών 
ή ακινήτων της. 

γ) Τα έσοδα από εκποίηση περιουσιακών της στοι¬ 
χείων. 

δ) Η ετήσια οικονομική ενίσχυση του Κράτους, που 
εγγράφεται στον τακτικό προϋπολογισμό των αρμοδίων 
Υπουργείων και είναι αναγκαία για την πραγματοποίηση 
των σκοπών της εταιρείας. 

ε) Η χρηματοδότηση από το Πρόγραμμα Δημοσίων 
Επενδύσεων και τους προσαρτώμενους σε αυτό ειδι¬ 
κούς προϋπολογισμούς. 

στ) Οι ειδικές χρηματοδοτήσεις από προγράμματα της 
Ευρωπαϊκής Ένωσης και άλλων Διεθνών Οργανισμών. 

ζ) Οι δωρεές, κληρονομιές και κληροδοσίες φυσικών 
προσώπων, ημεδαπών ή αλλοδαπών. 

η) Κάθε άλλος νόμιμος πόρος. 

ΚΕΦΑΛΑΙΟ ΔΕΥΤΕΡΟ 
ΟΡΓΑΝΑ ΤΗΣ ΕΤΑΙΡΕΙΑΣ 

Αρθρο 9 

Οργανα της εταιρείας είναι η Γενική Συνέλευση, το 
Διοικητικό Συμβούλιο και ο Διευθύνων Σύμβουλος 

Άρθρο 10 

Σύνθεση - Θητεία του Διοικητικού Συμβουλίου 

Ι.Το διοικητικό συμβούλιο διαμορφώνει τη στρατηγική 
και την πολιτική ανάπτυξης της εταιρείας και ασκεί τις 
αρμοδιότητες που προβλέπονται στο παρόν και στον 
νόμο. 

2. Το διοικητικό συμβούλιο απαρτίζεται από επτά (7) 
μέλη, συμπεριλαμβανομένων του προέδρου και του δι- 
ευθύνοντος συμβούλου. Στο διοικητικό συμβούλιο συμ¬ 
μετέχει ένας (1) εκπρόσωπος των εργαζομένων στην 
εταιρεία. 

Οι αρχαιρεσίες για την εκλογή του εκπροσώπου των 
εργαζομένων στη εταιρεία διεξάγονται σύμφωνα με τις 
προβλέψεις του άρθρου 3 του Ν. 3429/2005. 


3. Ο πρόεδρος, ο διευθύνων σύμβουλος και τα μέλη 
του διοικητικού συμβουλίου, τα οποία δεν εκλέγονται 
ή υποδεικνύονται σύμφωνα με την παράγραφο 2 εδ. 
β’ επ., ορίζονται και παύονται αζημίως για το Δημόσιο 
και για τη δημόσια επιχείρηση με κοινή απόφαση του 
Υπουργού Οικονομικών και των Υπουργών που εποπτεύ¬ 
ουν την εταιρεία, όπως ορίζεται στο Ν. 3429/2005, όπως 
ισχύει. Επιτρέπεται πρόεδρος και διευθύνων σύμβουλος 
να είναι το ίδιο πρόσωπο. 

4. Ο πρόεδρος, ο διευθύνων σύμβουλος ή το μέλος 
του διοικητικού συμβουλίου της εταιρείας απαγορεύ¬ 
εται να είναι πρόεδρος, διευθύνων σύμβουλος ή μέλος 
διοικητικού συμβουλίου άλλης δημόσιας επιχείρησης. 
Ο Πρόεδρος, ο Διευθύνων Σύμβουλος ή το μέλος του 
Διοικητικού Συμβουλίου της εταιρείας δύναται να είναι 
Πρόεδρος, Διευθύνων Σύμβουλος ή μέλος Διοικητικού 
Συμβουλίου συνδεδεμένων με αυτή Δημοσίων Επιχει¬ 
ρήσεων, χωρίς καμία πρόσθετη αμοιβή ή αποζημίωση. 

5. Το διοικητικό συμβούλιο της εταιρείας αποτελείται 
από εκτελεστικά, μη εκτελεστικά μέλη και ανεξάρτητα 
μη εκτελεστικά μέλη. Οι διατάξεις των άρθρων 3 παρ. 
1 και 4 παρ. 1 και 2 του Ν. 3016/2002 (ΦΕΚ 110 Α') εφαρ¬ 
μόζονται αναλογικά. 

6. Η θητεία του Διοικητικού Συμβουλίου ορίζεται σε 
πέντε (5) έτη. 

7. Η αποζημίωση των μελών του Διοικητικού Συμβουλί¬ 
ου της εταιρείας, συμπεριλαμβανομένου του Προέδρου 
και του Διευθύνοντος Συμβούλου καθορίζεται σύμφω¬ 
να με όσα ορίζονται στο Ν. 3429/2005, όπως εκάστοτε 
ισχύει. 

Αρθρο 11 

Συγκρότηση Διοικητικού Συμβουλίου 

1. Το Διοικητικό Συμβούλιο στην πρώτη του συνεδρί¬ 
αση κατόπιν εισήγησης του Προέδρου: 

α) καθορίζει τις ιδιότητες των μελών του ως εκτε¬ 
λεστικών, μη εκτελεστικών ή ανεξάρτητων μη εκτελε¬ 
στικών και 

β) εκλέγει Αντιπρόεδρο ένα από τα μη εκτελεστικά 
του μέλη. 

2. Η μη εκλογή εκπροσώπου των εργαζομένων δεν 
παρακωλύει την συγκρότηση και λειτουργία του Διοι¬ 
κητικού Συμβουλίου και χωρίς το μέλος αυτό. 

3. Χρέη γραμματέα του Διοικητικού Συμβουλίου ασκεί 
απασχολούμενος στην εταιρεία που ορίζεται με την 
απόφαση συγκρότησης του Διοικητικού Συμβουλίου 
μετά από πρόταση του Προέδρου του Διοικητικού Συμ¬ 
βουλίου. 

4. Αντίγραφα πρακτικών των συνεδριάσεων του Δι¬ 
οικητικού Συμβουλίου εκδίδει ο Πρόεδρος αυτού και 
σε περίπτωση κωλύματος ή απουσίας ο Αντιπρόεδρος. 

Αρθρο 12 

Λειτουργία του Διοικητικού Συμβουλίου 

1. Το Διοικητικό Συμβούλιο συγκαλείται από τον Πρό¬ 
εδρο και σε περίπτωση προσωρινού ή μόνιμου κωλύ¬ 
ματος ή παραίτησης αυτού από τον Αντιπρόεδρο, και 
συνεδριάζει στα γραφεία της εταιρείας σε χρόνο που 
ορίζεται από αυτόν, με πρόσκληση που γνωστοποιείται 
στα μέλη του δύο (2) τουλάχιστον εργάσιμες ημέρες 
πριν από τη συνεδρίαση. Στην πρόσκληση πρέπει απα¬ 
ραίτητα να αναγράφονται με σαφήνεια και τα θέματα 
της ημερήσιας διάταξης, διαφορετικά η λήψη αποφάσε¬ 
ων επιτρέπεται μόνο εφόσον κανείς των παρισταμένων 

δεν αντιλέγει στη λήψη αποφάσεων. Σε κατεπείγουσες 
περιπτώσεις, κατά την εκτίμηση του Προέδρου, η πρό¬ 
σκληση, στην οποία γίνεται μνεία του κατεπείγοντος, 
μπορεί να επιδίδεται και την προηγούμενη της συνεδρί¬ 
ασης. Το Διοικητικό Συμβούλιο συνεδριάζει τουλάχιστον 
μια (1) φορά κάθε μήνα. 

2. Τη σύγκληση του διοικητικού συμβουλίου μπορεί να 
ζητήσουν δύο (2) από τα μέλη του με αίτηση τους προς 
τον πρόεδρο αυτού ή τον αναπληρωτή του, οι οποίοι 
υποχρεούνται να συγκαλέσουν το διοικητικό συμβούλιο, 
προκειμένου αυτό να συνέλθει εντός προθεσμίας δεκα¬ 
πέντε (15) ημερών από την υποβολή της αίτησης. Στην 
αίτηση πρέπει, με ποινή απαραδέκτου, να αναφέρονται, 
με σαφήνεια και τα θέματα που θα απασχολήσουν το 
διοικητικό συμβούλιο. Αν δεν συγκληθεί το διοικητικό συμ¬ 
βούλιο από τον πρόεδρο ή τον αναπληρωτή του εντός της 
ανωτέρω προθεσμίας, επιτρέπεται στα μέλη που ζήτησαν 
τη σύγκληση να συγκαλέσουν αυτά το διοικητικό συμ¬ 
βούλιο εντός προθεσμίας πέντε (5) ημερών από τη λήξη 
της ανωτέρω προθεσμίας, γνωστοποιώντας τη σχετική 
πρόσκληση στα λοιπά μέλη του διοικητικού συμβουλίου. 

3. Το Διοικητικό Συμβούλιο βρίσκεται σε απαρτία εφό¬ 
σον παρίστανται τουλάχιστον τέσσερα (4) μέλη του. 

4. Οι αποφάσεις του Διοικητικού Συμβουλίου, οι οποί¬ 
ες πρέπει να είναι ειδικά αιτιολογημένες, λαμβάνονται 
κατά πλειοψηφία των παρόντων μελών. Σε περίπτωση 
ισοψηφίας επικρατεί η ψήφος του Προέδρου. 

5. Για τις συζητήσεις και τις αποφάσεις του Διοικητι¬ 
κού Συμβουλίου τηρούνται πρακτικά που καταχωρού- 
νται σε ειδικό βιβλίο, που μπορεί να τηρείται και κατά 
το μηχανογραφικό σύστημα, και υπογράφονται από 
όλα τα παρόντα κατά τη συνεδρίαση μέλη και από το 
γραμματέα. Τα πρακτικά επικυρώνονται στην αμέσως 
επόμενη συνεδρίαση του Διοικητικού Συμβουλίου, εκτός 
εάν αποφασίσει διαφορετικά το Διοικητικό Συμβούλιο. 

6. Στις συνεδριάσεις του Διοικητικού Συμβουλίου μπο¬ 
ρεί να παρίστανται τα πρόσωπα που ορίζονται στην 
πρόσκληση του Προέδρου ή καλούνται από το Διοικη¬ 
τικό Συμβούλιο. 

7. Το Διοικητικό Συμβούλιο συνεδριάζει στην έδρα της 
εταιρείας και δύναται να συνεδριάζει εγκύρως εκτός της 
έδρας του σε άλλο τόπο είτε στην ημεδαπή, είτε στην 
αλλοδαπή, εφόσον στην συνεδρίαση αυτή παρίστανται ή 
αντιπροσωπεύονται τουλάχιστον πέντε (5) από τα μέλη 
του και κανένα δεν αντιλέγει στην πραγματοποίηση 
της συνεδρίασης και στη λήψη αποφάσεων. Δύναται 
περαιτέρω να συνεδριάζει και με τηλεδιάσκεψη, οπότε 
η πρόσκληση προς τα μέλη του Διοικητικού Συμβου¬ 
λίου περιλαμβάνει τις αναγκαίες πληροφορίες για τη 
συμμετοχή αυτών στη συνεδρίαση. Επίσης το Διοικητι¬ 
κό Συμβούλιο εφόσον συμφωνεί το σύνολο των μελών 
του δύναται να λαμβάνει αποφάσεις διά περιφοράς και 
χωρίς την πραγματοποίηση συνεδρίασης. 

8. Λεπτομέρειες σχετικά με τη λειτουργία του Δι¬ 
οικητικού Συμβουλίου καθορίζονται με τον Κανονισμό 
Λειτουργίας του Διοικητικού Συμβουλίου, ο οποίος εκ- 
δίδεται με απόφαση αυτού, κατά το άρθρο 3 παρ. 7 ν. 
3429/2005. Ο Κανονισμός Λειτουργίας του Διοικητικού 
Συμβουλίου περιλαμβάνει μεταξύ άλλων: 

α) Τον προσδιορισμό των αρμοδιοτήτων των εκτε¬ 
λεστικών, των μη εκτελεστικών και των ανεξάρτητων 
μελών του Δ.Σ. και 


β) τον προσδιορισμό των ευθυνών και των αρμοδιο¬ 
τήτων του Προέδρου του Διοικητικού Συμβουλίου και 
του Διευθύνοντος Συμβούλου. 

9. Γ ια την τροποποίηση του παρόντος και καθώς και 
για τη θέσπιση και τροποποίηση του Κανονισμού Λει¬ 
τουργίας του Διοικητικού Συμβουλίου εισηγούνται προς 
το Διοικητικό Συμβούλιο από κοινού ο Πρόεδρος και ο 
Διευθύνων Σύμβουλος. 

Αρθρο 13 

Αρμοδιότητες του Διοικητικού Συμβουλίου 

1. Το Διοικητικό Συμβούλιο είναι το ανώτατο όργανο 
διοίκησης της εταιρείας. Διαμορφώνει τη στρατηγική 
και την πολιτική ανάπτυξη της εταιρείας και εποπτεύει 
και ελέγχει τη διαχείριση της περιουσίας της. Αποφασί¬ 
ζει για όλα τα θέματα που αφορούν στην εταιρεία, μέσα 
στα πλαίσια του εταιρικού σκοπού με εξαίρεση εκείνα 
τα οποία σύμφωνα με το νόμο ή το παρόν, ανήκουν στην 
αποκλειστική αρμοδιότητα της Γ ενικής Συνέλευσης. 

2. Το Διοικητικό Συμβούλιο έχει ιδίως τις παρακάτω 
αρμοδιότητες: 

α) Καταρτίζει και αναθεωρεί το Στρατηγικό Σχέδιο 
(Σ.Σ.), το υποβάλλει στον Υπουργό Οικονομικών και 
στους Υπουργούς που εποπτεύουν την εταιρεία προς 
έγκριση και το καταθέτει όπως εκάστοτε ισχύει. 

β) Καταρτίζει ή αναθεωρεί το Επιχειρησιακό Σχέδιο 
(Ε.Σ.), το υποβάλλει στον Υπουργό Οικονομικών και 
στους Υπουργούς που εποπτεύουν την εταιρεία και 
κατατίθεται όπως εκάστοτε ισχύει. 

γ) Συντάσσει ετήσια έκθεση πεπραγμένων, που περι¬ 
έχει όλα τα οικονομικά στοιχεία που αφορούν στους 
εγκεκριμένους από το Επιχειρησιακό Σχέδιο και το 
Συμβόλαιο Διαχείρισης στόχους. Η έκθεση αυτή υπο¬ 
βάλλεται μέσα στους τρεις πρώτους μήνες κάθε έτους 
στον Υπουργό Οικονομικών και στους Υπουργούς που 
εποπτεύουν την εταιρεία. 

δ) Καταρτίζει, μετά από εισήγηση του Διευθύνοντος 
Συμβούλου, και υποβάλλει στην τακτική Γενική Συνέ¬ 
λευση τον ετήσιο προϋπολογισμό της εταιρείας, καθώς 
και το σύστημα δεικτών εξυπηρέτησης και αποτελε- 
σματικότητας. 

ε) Καταρτίζει μετά το τέλος κάθε εταιρικής χρήσης, 
ύστερα από εισήγηση του Διευθύνοντος Συμβούλου, 
και υποβάλλει στην Τακτική Γενική Συνέλευση τις ετή¬ 
σιες οικονομικές καταστάσεις της εταιρείας, οι οποίες 
περιλαμβάνουν τον απολογισμό εσόδων - εξόδων, τον 
ισολογισμό των αποτελεσμάτων χρήσεως, καθώς και 
κάθε άλλο στοιχείο που προβλέπεται από γενικές ή 
ειδικές διατάξεις. 

στ) Αποφασίζει την πρόσληψη προσωπικού της εται¬ 
ρείας σύμφωνα με την ισχύουσα νομοθεσία. 

ζ) Συγκαλεί τακτική ή έκτακτη Γ ενική Συνέλευση, οπό¬ 
τε αυτό προβλέπεται από το νόμο ή το καταστατικό ή 
όταν κρίνεται αναγκαίο. 

η) Εισηγείται τα θέματα για συζήτηση στη γενική Συ¬ 
νέλευση. 

θ) Αποφασίζει για την πρόσκτηση των αναγκαίων για 
την εκπλήρωση του σκοπού της εταιρείας οικοπεδικών 
εκτάσεων. 

ι) Αποφασίζει για την ίδρυση θυγατρικών εταιρειών 
και τη συμμετοχή της εταιρείας σε άλλες εταιρείες στο 
εσωτερικό και το εξωτερικό, σύμφωνα με το άρθρο 3 
του παρόντος. 

ια) Αποφασίζει για την ανάθεση σε ημεδαπά ή αλλο¬ 
δαπά φυσικά ή νομικά πρόσωπα μελετών, κατασκευών 
και επίβλεψης έργων, με δυνατότητα να μεταβιβάζει την 
αρμοδιότητά του αυτή στον Διευθύνοντα Σύμβουλο ή 
στους Γενικούς Διευθυντές της εταιρείας. 

ιβ) Αποφασίζει για την εκποίηση περιουσιακών στοι¬ 
χείων, για την άσκηση αγωγών, για την παραίτηση από 
ασκηθείσες αγωγές, για άσκηση ενδίκων μέσων ή για 
παραίτηση από αυτά, για δικαστικούς ή εξώδικους συμ¬ 
βιβασμούς, καθώς και για σύναψη δανείων κάθε μορφής, 
στα πλαίσια της δυνατότητας της εταιρείας να εκχωρεί 
για την ασφάλεια της, εν άλω ή εν μέρει, προσόδους 
της εταιρείας και να παρέχει δικαιώματα υποθήκης στα 
ακίνητα της. 

ιγ) Αποφασίζει για την αναγκαιότητα διορισμού Γ ενι¬ 
κών Διευθυντών, καθορίζει τον αριθμό, τις αρμοδιότητες 
και τις αποδοχές αυτών. 

ιδ) Διαμορφώνει τη στρατηγική της εταιρείας και 
εγκρίνει τις διεπιχειρησιακές συνεργασίες και την κα¬ 
τάρτιση ειδικών συμφωνιών με φορείς του δημοσίου ή 
του ιδιωτικού τομέα για την υλοποίηση προγραμμάτων 
που αναφέρονται στους σκοπούς της εταιρείας. 

ιε) Αποφασίζει την τιμολογιακή πολιτική της εταιρεί¬ 
ας, σύμφωνα με την ισχύουσα νομοθεσία. Στα πλαίσια 
αυτά ορίζει την τιμολογιακή πολιτική της εταιρείας και 
εγκρίνει τα κάθε φύσης τιμολόγιά της σύμφωνα με τους 
κανόνες της ανοικτής αγοράς με ελεύθερο ανταγωνι¬ 
σμό, επιφυλασσομένων των κοινωνικών κριτηρίων όπως 
εκάστοτε ορίζονται κατά το νόμο. 

ιστ) Εγκρίνει τους όρους της επιχειρησιακής συλλο¬ 
γικής σύμβασης εργασίας στο πλαίσιο των διατάξεων 
της ισχύουσας νομοθεσίας και μπορεί να αποφασίζει 
για τη χορήγηση στο προσωπικό αμοιβών στο πλαίσιο 
άσκησης πολιτικής στελεχών ή με σκοπό την αύξηση 
της παραγωγικότητας, είτε με τη μορφή επιβράβευσης 
επιτυχιών, είτε με τη σύνδεση αμοιβών και παραγωγι¬ 
κότητας, όπου η τελευταία μπορεί μα μετρηθεί αντι¬ 
κειμενικά και με την προϋπόθεση της πρόβλεψής της 
στην ετήσια συνολική δαπάνη μισθοδοσίας και εφόσον 
τούτο επιτρέπεται κατά νόμο. 

ιζ) Συντάσσει τον Εσωτερικό Κανονισμό Οργάνωσης 
και Λειτουργίας της εταιρείας στον οποίο περιλαμβά¬ 
νεται και ο Κανονισμός Προσωπικού, σύμφωνα με όσα 
ορίζονται στο άρθρο 4 παρ. 2 Ν. 3429/2005. 

ιη) Εγκρίνει κάθε Κανονισμό που απαιτείται για τη 
λειτουργία της εταιρείας. 

ιθ) Προβαίνει σε κάθε απαραίτητη ενέργεια για την 
σύσταση και λειτουργία Υπηρεσίας Εσωτερικού Ελέγ¬ 
χου άρθρο 4 παρ. 3 και 4 Ν. 3429/2005, και συστήνει την 
Επιτροπή Ελέγχου κατ’ άρθρο 4 παρ. 5 Ν. 3429/2005. 

3. Το Διοικητικό Συμβούλιο, με απόφασή του, μπορεί 
να μεταβιβάζει μέρος των αρμοδιοτήτων του στο Δι- 
ευθύνοντα Σύμβολο ή σε άλλο πρόσωπο. 

4. Το Διοικητικό Συμβούλιο αποφασίζει για την πρό¬ 
σληψη προσωπικού για τις ανάγκες της εταιρείας, σύμ¬ 
φωνα με το νόμο. 

Άρθρο 14 

Αρμοδιότητες Προέδρου του Διοικητικού Συμβουλίου 

1. Ο Πρόεδρος του Διοικητικού Συμβουλίου καθορίζει 
τα θέματα της ημερήσιας διάταξης και συγκαλεί σε 
συνεδρίαση τα μέλη του Διοικητικού Συμβουλίου. 


2. Τον πρόεδρο αναπληρώνει, σε περίπτωση απουσίας 
ή κωλύματος, ο Αντιπρόεδρος του Διοικητικού Συμβου¬ 
λίου. Μετά από απόφαση του Διοικητικού Συμβουλίου 
μπορεί να τον αναπληρώνει άλλο μέλος του Διοικητικού 
Συμβουλίου. 

4. Ο Πρόεδρος του Διοικητικού Συμβουλίου δεν έχει 
εκτελεστικές αρμοδιότητες, είναι επιφορτισμένος με 
την προαγωγή όλων των εταιρικών ζητημάτων, όπως 
προβλέπεται στο άρθρο 3 παρ. 1 ν. 3016/2002 και εκ¬ 
προσωπεί την Εταιρεία για τα θέματα ευθύνης και αρ- 
μοδιότητάς του. 

5. Ο Πρόεδρος του Διοικητικού Συμβουλίου αναλαμ¬ 
βάνει κάθε αρμοδιότητα που του εκχωρεί το Διοικητικό 
Συμβούλιο ή που ορίζεται στον Κανονισμό Λειτουργίας 
του Διοικητικού Συμβουλίου και έχει την ευθύνη του 
Γ ραφείου Υποστήριξης Προέδρου και Διοικητικού Συμ¬ 
βουλίου. 

Αρθρο 15 

Ευθύνη των μελών του Διοικητικού Συμβουλίου 

Κάθε μέλος του Διοικητικού Συμβουλίου της εταιρείας 
ευθύνεται έναντι της εταιρείας κατά τη διοίκηση και 
διαχείριση των εταιρικών υποθέσεων σύμφωνα με τις 
διατάξεις του κ.ν. 2190/1920. 

Αρθρο 16 

Διευθύνων Σύμβουλος 

1. Ο Διευθύνων Σύμβουλος είναι μέλος του Διοικη¬ 
τικού Συμβουλίου της εταιρείας και δύναται να ασκεί 
παράλληλα και καθήκοντα Προέδρου του Διοικητικού 
Συμβουλίου, χωρίς καμία πρόσθετη αμοιβή. Ο Διευθύνων 
Σύμβουλος προΐσταται όλων των υπηρεσιών της εται¬ 
ρείας, διευθύνει το έργο της, λαμβάνει τις αναγκαίες 
αποφάσεις μέσα στα πλαίσια των διατάξεων που δι- 
έπουν τη λειτουργία της εταιρείας, των εγκεκριμένων 
προγραμμάτων και προϋπολογισμών και του Στρατη¬ 
γικού και Επιχειρησιακού Σχεδίου. 

2 Ο Διευθύνων Σύμβουλος της εταιρείας επιλέγεται όπως 
προβλέπεται στο Ν. 3429/2005, όπως εκάστοτε ισχύει. 

3. Ο Διευθύνων Σύμβουλος έχει τις παρακάτω κατα¬ 
στατικές αρμοδιότητες και όσες άλλες του αναθέτει 
κάθε φορά το Διοικητικό Συμβούλιο ή ορίζονται στον 
Κανονισμό Λειτουργίας του Διοικητικού Συμβουλίου: 

α) Υποβάλλει στο Διοικητικό Συμβούλιο της εταιρεί¬ 
ας προτάσεις και εισηγήσεις που απαιτούνται για την 
υλοποίηση των σκοπών που προβλέπονται στο άρθρο 
3 του παρόντος, στο Επιχειρησιακό και στο Στρατηγικό 
Σχέδιο. 

β) Αποφασίζει την κατάρτιση συμβάσεων αντικειμένου 
μέχρι του ποσού εκείνου που θα ορίζει με απόφασή του 
το Διοικητικό Συμβούλιο. 

γ) Εκτελεί τις αποφάσεις του Διοικητικού Συμβουλίου. 

δ) Αποφασίζει για τα θέματα προσωπικού της εται¬ 
ρείας μέσα στο πλαίσιο του Κανονισμού Προσωπικού. 

ε) Προτείνει τους κάθε φύσης κανονισμούς λειτουργί¬ 
ας της εταιρείας και λαμβάνει όλα τα απαραίτητα μέτρα 
για την αναβάθμιση και αξιοποίηση του προσωπικού. 
Προτείνει την κατάρτιση νέων κανονισμών προσωπι¬ 
κού, οργανογραμμάτων, προγραμμάτων εκπαίδευσης 
και επιμόρφωσης του προσωπικού. 

4. Ο Διευθύνων Σύμβουλος απών ή κωλυόμενος, ανα¬ 
πληρώνεται, από πρόσωπο που ορίζεται εκάστοτε με 
απόφαση του Διοικητικού Συμβουλίου. Η αναπλήρωση 
επιτρέπεται μόνο για συγκεκριμένα θέματα και απαι¬ 
τείται να είναι χρονικά προσδιορισμένη. 

ΚΕΦΑΛΑΙΟ ΤΡΙΤΟ 
ΓΕΝΙΚΗ ΣΥΝΕΛΕΥΣΗ 

Άρθρο 17 

Η Γενική Συνέλευση των μετόχων της εταιρείας απο- 
τελείται από το μοναδικό μέτοχο αυτής, που είναι το 
Ελληνικό Δημόσιο και εκπροσωπείται από τον Υπουργό 
Οικονομικών. Η Γ ενική Συνέλευση ευρίσκεται σε απαρτία 
και συνεδριάζει έγκυρα για τα θέματα της ημερήσι¬ 
ας διάταξης, όταν παρίστανται σε αυτήν ο Υπουργός 
Οικονομικών ή ο νόμιμος εκπρόσωπός του. Κατά τη 
συνεδρίαση της Γενικής Συνέλευσης παρίσταται υπο¬ 
χρεωτικά συμβολαιογράφος, ο οποίος προσυπογράφει 
τα πρακτικά της. 

Στη Γενική Συνέλευση μπορεί να παρίστανται, χωρίς 
δικαίωμα ψήφου, και οι Υπουργοί που εποπτεύουν την 
εταιρεία ή ο νόμιμος εκπρόσωπός τους. 

Αρθρο 18 

Αρμοδιότητες της Γ ενικής Συνέλευσης 

1. Η Γ ενική Συνέλευση των μετόχων της εταιρείας είναι 
το ανώτατο όργανο αυτής και δικαιούται να αποφασίζει, 
εκτός αν ορίζεται διαφορετικά στο νόμο ή στο παρόν, 
για κάθε υπόθεση που αφορά την εταιρεία. 

2. Η Γ ενική Συνέλευση είναι η μόνη αρμόδια να απο¬ 
φασίζει στα ακόλουθα θέματα: 

α. Τροποποίηση του καταστατικού, συμπεριλαμβα¬ 
νομένων και των αυξήσεων ή μειώσεων του εταιρικού 
κεφαλαίου. 

β. Διάλυση, παράταση της διάρκειας, συγχώνευση, 
διάσπαση, μετατροπή και αναβίωση της εταιρείας. 

γ. Εκλογή των Ελεγκτών. 

δ.Έγκριση των ετήσιων λογαριασμών - ετήσιων οικο¬ 
νομικών καταστάσεων της εταιρείας, που περιλαμβά¬ 
νουν τον ισολογισμό, τα αποτελέσματα χρήσεως, τον 
πίνακα διαθέσεως αποτελεσμάτων και το προσάρτημα, 
ε. Διάθεση των ετήσιων κερδών. 

στ. Έκδοση ομολογιακού δανείου. 

ζ. Απαλλαγή του Διοικητικού Συμβουλίου και των Ελε¬ 
γκτών από κάθε προσωπική ευθύνη. 

η. Διορισμό εκκαθαριστών. 

θ. Κατάθεση αγωγών κατά των μελών του Διοικητικού 
Συμβουλίου και των ελεγκτών σε περίπτωση παράβασης 
των εκ του νόμου καθηκόντων τους. 

ι. Κάθε άλλο θέμα που προβλέπεται από το νόμο ή το 
παρόν καταστατικό. 

ια. Η Γ ενική Συνέλευση εκλέγει τον εσωτερικό ελεγκτή 
της εταιρείας. 

Αρθρο 19 

Σύγκληση Γενικής Συνέλευσης 

1. Η Γενική Συνέλευση συνέρχεται στην έδρα της 
εταιρείας, συγκαλούμενη από το Διοικητικό Συμβούλιο, 
τακτικά, μια φορά το χρόνο και σε έξι (6) μήνες από το 
τέλος κάθε εταιρικής χρήσης. 

2. Κατ' εξαίρεση η Γ ενική Συνέλευση επιτρέπεται να 
συνέρχεται και σε άλλο τόπο, εκτός της έδρας της, μετά 
από απόφαση του Διοικητικού Συμβουλίου. 

3. Η Γ ενική Συνέλευση συνέρχεται και εκτάκτως οπο¬ 
τεδήποτε το Διοικητικό Συμβούλιο κρίνει αυτό αναγκαίο, 
όταν το ζητήσει ο μέτοχος ή οι ελεγκτές, καθώς και 
στις προβλεπόμενες από το νόμο ή το καταστατικό 
περιπτώσεις. 


4. Όταν ο μέτοχος ή οι Ελεγκτές ζητήσουν τη σύ¬ 
γκλιση έκτακτης Γενικής Συνέλευσης, το Διοικητικό 
Συμβούλιο υποχρεούται εντός δέκα (10) ημερών από 
την επίδοση της αίτησης στον Πρόεδρο αυτού, να συ- 
γκαλέσει αυτήν με θέμα ημερήσιας διάταξης το θέμα 
που περιέχεται στην αίτηση. 

5. Στη Γ ενική Συνέλευση, εφόσον η ίδια δεν αποφασίσει 
διαφορετικά, προεδρεύει ο Πρόεδρος του Διοικητικού 
Συμβουλίου και αν αυτός απουσιάζει, ο Αντιπρόεδρος 
αυτού. Καθήκοντα γραμματέα ασκεί υπάλληλος της 
εταιρείας, οριζόμενος από τον Πρόεδρο του Διοικητικού 
Συμβουλίου. 

6. Στη Γ ενική Συνέλευση συζητούνται και αποφασίζο- 
νται τα θέματα που αναγράφονται στην ημερήσια διά¬ 
ταξη ή αποφασίζονται από το μέτοχο. Οι συζητήσεις και 
οι αποφάσεις της Γ ενικής Συνέλευσης καταχωρούνται, 
σε περίληψη, σε ειδικό βιβλίο πρακτικών και υπογρά¬ 
φονται από τον Πρόεδρο και το Γ ραμματέα της Γ ενικής 
Συνέλευσης. Τα αντίγραφα και τα αποσπάσματα των 
πρακτικών επικυρώνονται από τον Πρόεδρο του Διοι¬ 
κητικού Συμβουλίου η τον αναπληρωτή του. 

Αρθρο 20 

Πρόσκληση της Γ ενικής Συνέλευσης 

1. Η Γ ενική Συνέλευση, εκτός των επαναληπτικών συ¬ 
νελεύσεων και των εξομοιουμένων με αυτές, καλείται 
είκοσι (20) τουλάχιστον ημέρες πριν από την οριζόμενη 
για τη συνεδρίαση αυτής ημέρα, υπολογιζομένων και 
των εξαιρετέων ημερών. Η ημέρα της δημοσίευσης της 
πρόσκλησης της Γ ενικής Συνέλευσης και η ημέρα της 
συνεδρίασης αυτής δεν υπολογίζονται. 

2. Η πρόσκληση της Γ ενικής Συνέλευσης περιλαμβάνει 
τουλάχιστον τον τόπο, τη χρονολογία, την ώρα της 
συνεδρίασης και τα θέματα της ημερήσιας διάταξης 
με σαφήνεια. 

3. Η πρόσκληση της Γενικής Συνέλευσης τοιχοκολ- 
λάται σε εμφανή θέση των κεντρικών γραφείων της 
εταιρείας και δημοσιεύεται ως εξής: 

α. Στο τεύχος Ανωνύμων Εταιρειών και Εταιρειών Πε¬ 
ριορισμένης Ευθύνης της Εφημερίδας της Κυβερνήσεως, 
σύμφωνα με το άρθρο 3 του από 16 Ιανουάριου 1930 π.δ. 
«περί Δελτίου Ανωνύμων Εταιρειών», δέκα (10) τουλάχι¬ 
στον ημέρες πριν τη Γ ενική Συνέλευση και, 

β. Σε μία ημερήσια οικονομική εφημερίδα πανελλαδι¬ 
κής κυκλοφορίας, πριν είκοσι (20) τουλάχιστον ημέρες 
από τη Γ ενική Συνέλευση. 

4. Πριν από την προθεσμία αυτή των είκοσι (20) του¬ 
λάχιστον ημερών, η πρόσκληση για τη σύγκληση της 
Γενικής Συνέλευσης γνωστοποιείται στο Υπουργείο 
Οικονομικών και στα Υπουργεία που εποπτεύουν την 
εταιρεία, και υποβάλλεται στο ΓΕΜΗ. 

5. Στις περιπτώσεις επαναληπτικών Γ ενικών Συνελεύ¬ 
σεων, οι παραπάνω προθεσμίες συντέμνονται στο μισό. 

6. Το Διοικητικό Συμβούλιο της εταιρείας έχει την 
υποχρέωση δέκα (10) ημέρες πριν από την τακτική Γε¬ 
νική Συνέλευση να δίνει στον μέτοχο, εφόσον το ζητά¬ 
ει, τις ετήσιες οικονομικές καταστάσεις της, αντίτυπο 
της έκθεσης πεπραγμένων αυτού και της έκθεσης των 
Ελεγκτών. 

7. Όπου στο παρόν καταστατικό κατ’ εφαρμογή των 
προβλέψεων του κ.ν. 2190/1920 προβλέπεται δημοσίευση 
σε άλλα έντυπα μέσα, εκτός από το ΦΕΚ/ΤΑΕ-ΕΠΕ και 
Γ.Ε.ΜΗ, αυτή μπορεί να αντικαθίσταται με ανάρτηση των 

δημοσιευτέων πράξεων και στοιχείων στην ιστοσελίδα της 
εταιρείας, εφόσον η διεύθυνση αυτής έχει καταχωρισθεί 
στην Μερίδα της εταιρείας. Για την ανάρτηση των παραπά¬ 
νω πράξεων και στοιχείων στην ιστοσελίδα της εταιρείας 
ενημερώνεται αμελλητί το οικείο Μητρώο. Προθεσμίες που 
συνδέονται με δημοσίευση σε άλλα έντυπα μέσα, εκτός 
από το ΦΕΚ/ΤΑΕ-ΕΠΕ και Γ.Ε.ΜΗ., λογίζεται ότι εκκινούν 
ή λήγουν από την ημέρα που η εταιρεία ανακοίνωσε στο 
οικείο μητρώο την ανάρτηση στην ιστοσελίδα της. 

Άρθρο 21 

Εάν δεν επιτευχθεί η σύμφωνα με το άρθρο 17 του 
παρόντος απαρτία, η Γ ενική Συνέλευση συνέρχεται πάλι 
μέσα σε είκοσι (20) ημέρες από τη χρονολογία της 
συνεδρίασης που ματαιώθηκε. Στην περίπτωση αυτή 
η πρόσκληση γίνεται τουλάχιστον πριν από δέκα (10) 
ημέρες. Νεότερη πρόσκληση δεν απαιτείται, εάν στην 
αρχική πρόσκληση ορίζονται ο τόπος και ο χρόνος των 
επαναληπτικών εκ του νόμου προβλεπόμενων συνεδρι¬ 
άσεων, για την περίπτωση μη επίτευξης απαρτίας. 

ΚΕΦΑΛΑΙΟ ΤΕΤΑΡΤΟ 

ΔΙΑΧΕΙΡΙΣΤΙΚΟΣ ΕΛΕΓΧΟΣ - ΕΤΑΙΡΙΚΗ ΧΡΗΣΗ - 
ΕΛΕΓΚΤΕΣ - ΕΤΗΣΙΟΙ ΛΟΓΑΡΙΑΣΜΟΙ- 
ΛΟΓΟΙ ΛΥΣΗΣ ΤΗΣ ΕΤΑΙΡΕΙΑΣ - ΕΚΚΑΘΑΡΙΣΗ 

Άρθρο 22 

Διαχειριστικός Έλεγχος 

Με απόφαση του Υπουργού Οικονομικών μπορεί να 
ανατίθεται σε ελεγκτικές εταιρείες ο διαχειριστικός 
έλεγχος της εταιρείας «ΚΤΙΡΙΑΚΕΣ ΥΠΟΔΟΜΕΣ Α.Ε.» 

Αρθρο 23 
Εταιρική χρήση 

Η εταιρική χρήση έχει διάρκεια δώδεκα (12) μηνών, 
αρχίζει την 1η Ιανουάριου και λήγει την 31η Δεκεμβρίου 
κάθε έτους. Κατ' εξαίρεση, η πρώτη εταιρική χρήση 
άρχισε από τη δημοσίευση του παρόντος και λήγει την 
31η Δεκεμβρίου 2014. 

Αρθρο 24 

Ελεγκτές 

1. Γ ια να λάβει η Γ ενική Συνέλευση έγκυρα απόφαση 
σχετικά με τους ετήσιους λογαριασμούς - ετήσιες οι¬ 
κονομικές καταστάσεις της εταιρείας θα πρέπει αυτοί 
προηγουμένως να έχουν ελεγχθεί από δύο (2) ορκωτούς 
ελεγκτές - λογιστές, σύμφωνα με τις διατάξεις της σχε¬ 
τικής περί ορκωτών ελεγκτών - λογιστών νομοθεσίας. 

2. Η τακτική Γενική Συνέλευση εκλέγει κάθε χρόνο 
τους δύο (2) Ελεγκτές της επόμενης εταιρικής χρήσης, 
με ισάριθμους αναπληρωτές τους και ορίζει ταυτόχρονα 
την αμοιβή τους. 

3. Μέσα σε πέντε (5) ημέρες από τη Συνεδρίαση της 
Γενικής Συνέλευσης, που όρισε τους Ελεγκτές, πρέπει 
να γίνει από την εταιρεία η ανακοίνωση προς αυτούς 
του διορισμού τους. Εφόσον οι Ελεγκτές δεν αποποιη¬ 
θούν το διορισμό τους σε προθεσμία πέντε (5) ημερών, 
θεωρούνται ότι αποδέχθηκαν αυτόν και έχουν όλες τις 
ευθύνες και υποχρεώσεις που καθορίζονται από τον 
κ.ν. 2190/1920. 

Αρθρο 25 

Ετήσιες Οικονομικές Καταστάσεις 

1. Στο τέλος κάθε εταιρικής χρήσης το Διοικητικό Συμ¬ 
βούλιο καταρτίζει τις ετήσιες οικονομικές καταστάσεις 


και την έκθεση διαχείρισης, σύμφωνα με το νόμο, και 
ειδικότερα τις διατάξεις των άρθρων 42α, 42β, 42γ, 42δ, 
42ε, 43, 43α, 43β, 70α, 70β, του κ.ν. 2190/1920, όπως ισχύει. 

Η εταιρεία συντάσσει ετήσιες οικονομικές καταστά¬ 
σεις σύμφωνα με τα διεθνή πρότυπα χρηματοοικονομι¬ 
κής πληροφόρησης που υιοθετούνται από την Ευρωπα- 
ϊκήΈνωση, όπως προβλέπεται από τον Κανονισμό (ΕΚ.) 
αριθ. 1606/2002 του Ευρωπαϊκού Κοινοβουλίου και του 
Συμβουλίου της Ευρωπαϊκής Ένωσης της 19ης Ιουλίου 
2002, που δημοσιεύθηκε στην Επίσημη Εφημερίδα των 
Ευρωπαϊκών Κοινοτήτων (Ι_ 243) και τους Κανονισμούς 
που εκδίδονται από την Επιτροπή (Θοπιπιίείοη), κατ’ 
εξουσιοδότηση των άρθρων 3 και 6 του Κανονισμού 
αυτού, όπως προβλέπεται στο άρθρο 12 ν. 3429/2005. 

Η εταιρεία διαχωρίζει το κόστος που προορίζεται για 
την παροχή συγκεκριμένων υπηρεσιών γενικού οικονο¬ 
μικού συμφέροντος (Υ.Γ.Ο.Σ.), όπως αυτές ρυθμίζονται 
από τους κανόνες του κοινοτικού δικαίου (άρθρα 16 και 
86 παρ. 2 της συνθήκης ( Ε.Κ.), από το κόστος που σχε¬ 
τίζεται με τις δραστηριότητες τους που είναι ανοικτές 
στον ανταγωνισμό. 

Οι ετήσιες οικονομικές καταστάσεις, δηλαδή, ο ισο¬ 
λογισμός, ο λογαριασμός "αποτελέσματα χρήσεως", ο 
"πίνακας διαθέσεως αποτελεσμάτων" και το προσάρ¬ 
τημα, υποβάλλονται για έγκριση στην τακτική Γενική 
Συνέλευση και συνοδεύονται: α) από την έκθεση του 
Διοικητικού Συμβουλίου, σύμφωνα με το άρθρο 43α του 
κ.ν. 2190/1920, και β) από την έκθεση των Ελεγκτών. 

2. Γ ια να ληφθεί έγκυρα απόφαση από τη Γ ενική Συνέ¬ 
λευση στις ετήσιες οικονομικές καταστάσεις της εται¬ 
ρείας που έχουν εγκριθεί από το Διοικητικό Συμβούλιο, 
πρέπει αυτές να έχουν θεωρηθεί από: 

α. τον Πρόεδρο του Διοικητικού Συμβουλίου ή τον 
αναπληρωτή του, 

β. τον Διευθύνοντα Σύμβουλο και 

γ. τον υπεύθυνο για τη διεύθυνση του λογιστηρίου 
της εταιρείας. 

Τα παραπάνω πρόσωπα, σε περίπτωση διαφωνίας, ως 
προς τη νομιμότητα του τρόπου κατάρτισης των οικο¬ 
νομικών καταστάσεων, οφείλουν να εκθέσουν εγγράφως 
τις αντιρρήσεις τους στη Γ ενική Συνέλευση. 

3. Οι ετήσιες οικονομικές καταστάσεις με τις σχετικές 
εκθέσεις του Διοικητικού Συμβουλίου και των Ελεγκτών 
υποβάλλονται από την εταιρεία στο αρμόδιο για θέματα 
εποπτείας των Ανωνύμων Εταιρειών Υπουργείο μέσα σε 
τουλάχιστον είκοσι (20) ημέρες πριν από τη συνεδρίαση 
της Γ ενικής Συνέλευσης. 

4. Το Διοικητικό Συμβούλιο της εταιρείας οφείλει να 
δημοσιεύει τον ισολογισμό, τον λογαριασμό "αποτελέ¬ 
σματα χρήσεως" και τον "πίνακα διαθέσεως αποτελε¬ 
σμάτων" μαζί με το σχετικό πιστοποιητικό ελέγχου των 
Ελεγκτών σε είκοσι (20) τουλάχιστον ημέρες πριν από 
τη συνεδρίαση της Γ ενικής Συνέλευσης: α) στο τεύχος 
ανωνύμων εταιρειών και εταιρειών περιορισμένης ευ¬ 
θύνης, και β) σε μια ημερήσια πολιτική εφημερίδα, που 
εκδίδεται στην Αθήνα και έχει ευρύτερη κυκλοφορία σε 
ολόκληρη τη χώρα και γ) σε μια ημερήσια οικονομική 
εφημερίδα, σύμφωνα με το άρθρο 43β παράγραφος 5 
του κ.ν. 2190/1920. 

5. Σε είκοσι (20) ημέρες από την έγκριση των οικονο¬ 
μικών καταστάσεων από την τακτική Γ ενική Συνέλευση, 
μαζί με το επικυρωμένο αντίγραφο των πρακτικών της 
Γενικής Συνέλευσης αντίτυπο των εγκεκριμένων οικο- 

νομικών καταστάσεων υποβάλλεται στο αρμόδιο για 
θέματα εποπτείας των Ανωνύμων Εταιρειών Υπουργείο. 

Άρθρο 26 

Λόγοι λύσης της εταιρείας 

Η εταιρεία λύεται: 

α) Μόλις παρέλθει ο οριζόμενος στο παρόν καταστα¬ 
τικό χρόνος διάρκειας αυτής, εφόσον προηγουμένως η 
Γενική Συνέλευση των μετόχων δεν έχει αποφασίσει 
την παράταση του χρόνου διάρκειας, και 

β) Με απόφαση της Γενικής Συνέλευσης, μετά από 
πρόταση του Διοικητικού Συμβουλίου. 

Ρητά διευκρινίζεται ότι δεν αποτελεί λόγο λύσης της 
εταιρείας η θέση της σε ειδική εκκαθάριση κατά το 
άρθρο 14Α Ν. 3429/2005, όπως ισχύει. 

Άρθρο 27 
Εκκαθάριση 

1. Τη λύση της εταιρείας ακολουθεί η εκκαθάριση. Αν η 
εταιρεία λυθεί λόγω παρόδου του χρόνου της διάρκειας 
της, ο Διευθύνων Σύμβουλος εκτελεί χρέη εκκαθαριστή 
μέχρι το διορισμό εκκαθαριστών από τη Γενική Συνέλευ¬ 
ση. Αν η εταιρεία λυθεί μετά από απόφαση της Γ ενικής 
Συνέλευσης, η Γ ενική Συνέλευση με την ίδια απόφαση 
ορίζει και τους εκκαθαριστές. 

2. Οι εκκαθαριστές, που ορίζονται από τη Γ ενική Συ¬ 
νέλευση μπορεί να είναι δύο (2) έως τέσσερις (4). Οι 
εκκαθαριστές ασκούν όλες τις συναφείς με τη διαδικα¬ 
σία και το σκοπό της εκκαθάρισης αρμοδιότητες του 
Διοικητικού Συμβουλίου, όπως έχουν προσδιοριστεί από 
τη Γ ενική Συνέλευση, με τις αποφάσεις της οποίας οφεί¬ 
λουν να συμμορφώνονται. 

3. Ο διορισμός των εκκαθαριστών συνεπάγεται αυτο¬ 
δικαίως την παύση των εξουσιών των μελών του Διοι¬ 
κητικού Συμβουλίου και των Ελεγκτών. 

4. Οι εκκαθαριστές που ορίζονται από τη Γ ενική Συνέ¬ 
λευση οφείλουν, μόλις αναλάβουν τα καθήκοντά τους, 
να διενεργήσουν απογραφή της εταιρικής περιουσίας 
και να δημοσιεύσουν στον τύπο και στο τεύχος Ανω¬ 
νύμων Εταιρειών & Εταιρειών Περιορισμένης Ευθύνης 
της Εφημερίδας της Κυβερνήσεως ισολογισμό, αντίγρα¬ 
φο του οποίου υποβάλλουν στο αρμόδιο για θέματα 
εποπτείας των Ανωνύμων Εταιρειών Υπουργείο. Την 
ίδια υποχρέωση έχουν οι εκκαθαριστές όταν λήξει η 
εκκαθάριση. 

5. Η Γ ενική Συνέλευση διατηρεί όλες τις αρμοδιότητες 
και εξουσίες της κατά τη διάρκεια της εκκαθάρισης. 
Οι ισολογισμοί της εκκαθάρισης εγκρίνονται από τη 
Γενική Συνέλευση, που αποφασίζει και για την απαλ¬ 
λαγή των εκκαθαριστών από κάθε ευθύνη. Στη Γενική 
Συνέλευση υποβάλλονται κάθε έτος τα αποτελέσματα 
της εκκαθάρισης και έκθεση και για τις τυχόν αιτίες 
που παρεμπόδισαν την αποπεράτωση αυτής. 

ΚΕΦΑΛΑΙΟ ΠΕΜΠΤΟ 

ΣΤΡΑΤΗΓΙΚΟ ΚΑΙ ΕΠΙΧΕΙΡΗΣΙΑΚΟ ΣΧΕΔΙΟ - 
ΣΥΜΒΟΛΑΙΟ ΔΙΑΧΕΙΡΙΣΗΣ - 
ΑΠΑΓΟΡΕΥΣΗ ΑΝΤΑΓΩΝΙΣΜΟΥ 

Αρθρο 28 

Α. Στρατηγικό σχέδιο 

1. Η εταιρεία καταρτίζει και υποβάλει στρατηγικό σχέ¬ 
διο στη Διυπουργική Επιτροπή Δημοσίων Επιχειρήσεων 
και Οργανισμών, διά των εποπτευόντων Υπουργείων. 


2. Το στρατηγικό σχέδιο της εταιρείας πρέπει να είναι 
συμβατό με το αντίστοιχο σχέδιο των Υπουργείων που 
την εποπτεύουν και περιλαμβάνει ιδίως όσα καθορίζο¬ 
νται στο άρθρο 5 του Ν. 3429/2005. 

3. Με αποφάσεις της Διυπουργικής Επιτροπής Δημο¬ 
σίων Επιχειρήσεων και Οργανισμών εγκρίνονται, τρο¬ 
ποποιούνται ή αναθεωρούνται τα στρατηγικά σχέδια 
των δημοσίων επιχειρήσεων. Με αποφάσεις της ιδίας 
Επιτροπής ορίζεται ο χρόνος υποβολής και η διάρκεια 
των στρατηγικών σχεδίων. 

Β. Επιχειρησιακό σχέδιο 

1. Η εταιρεία καταρτίζει και υποβάλει επιχειρησιακό 
σχέδιο στη Διυπουργική Επιτροπή Δημοσίων Επιχειρή¬ 
σεων και Οργανισμών, διά των εποπτευόντων Υπουρ¬ 
γείων. 

2. Κάθε επιχειρησιακό σχέδιο περιλαμβάνει επί μέρους 
σχέδια που περιγράφουν τους στόχους και τις δραστη¬ 
ριότητες κάθε υπηρεσιακής ή επιχειρησιακής μονάδας, 
διεύθυνσης ή τομέα, για κάθε διαχειριστική περίοδο και 
συνολικά για όλη τη διάρκειά του. 

3. Κάθε επιχειρησιακό σχέδιο για κάθε ένα από τα έτη 
διάρκειάς του περιλαμβάνει τουλάχιστον όσα καθορί¬ 
ζονται στις προβλέψεις του άρθρου 6 του Ν. 3429/2005. 

4. Κάθε επιχειρησιακό σχέδιο οφείλει να προσδιορίζει 
συγκεκριμένες κατευθύνσεις βελτίωσης των οικονομι¬ 
κών αποτελεσμάτων με άμεσα εφαρμόσιμα κριτήρια και 
να περιλαμβάνει δείκτες αποδοτικότητας και ποιότητας 
με σκοπό την εξυπηρέτηση του πολίτη. 

5. Με αποφάσεις της Διυπουργικής Επιτροπής Δημο¬ 
σίων Επιχειρήσεων και Οργανισμών εγκρίνονται, τρο¬ 
ποποιούνται ή αναθεωρούνται τα επιχειρησιακά σχέδια 
των δημοσίων επιχειρήσεων. Με αποφάσεις της ιδίας 
Επιτροπής ορίζεται ο χρόνος υποβολής και η διάρκεια 
των επιχειρησιακών σχεδίων. 

Αρθρο 29 

Απαγόρευση ανταγωνισμού 

1. Απαγορεύεται στους Συμβούλους που συμμετέχουν 
με οποιονδήποτε τρόπο στη διεύθυνση της εταιρείας, 
καθώς και στους διευθυντές αυτής, να ενεργούν, χωρίς 
άδεια της γενικής συνέλευσης για δικό τους λογαριασμό 
ή για λογαριασμό τρίτων, πράξεις που υπάγονται σε 
κάποιον από τους σκοπούς που επιδιώκει η εταιρεία 
και να μετέχουν ως ομόρρυθμοι εταίροι σε εταιρείες 
που επιδιώκουν τέτοιους σκοπούς. 

2. Κατά τα λοιπά ισχύουν όσα ορίζονται στο άρθρο 
23 ν. 2190/1920 όπως ισχύει. 

ΚΕΦΑΛΑΙΟ ΕΚΤΟ 

ΓΕΝΙΚΕΣ & ΜΕΤΑΒΑΤΙΚΕΣ ΔΙΑΤΑΞΕΙΣ 

Αρθρο 30 

Η εταιρεία διέπεται από τις διατάξεις του παρόντος 
καταστατικού και συμπληρωματικά από τις διατάξεις 
του κ.ν. 2190/1920, σε συνδυασμό με το Ν. 3429/2005 περί 
ΔΕΚΟ, όπως ισχύουν και τις διατάξεις του άρθρου 132 
του Ν. 4199/2013 και των εκδιδόμενων κατ’ εξουσιοδό¬ 
τηση αυτού Υπουργικών Αποφάσεων. 

Αρθρο 31 

1. Η εταιρεία υπεισέρχεται δυνάμει των διατάξεων του 
άρθρου 132 του Ν. 4199/2013 ως καθολικός διάδοχος στα 
δικαιώματα και τις υποχρεώσεις των εταιρειών «ΔΕΠΑ- 
ΝΟΜ ΑΕ» και «ΟΣΚ ΑΕ» και θα υπεισέλθει ως καθολικός 

διάδοχος στα αντίστοιχα δικαιώματα και υποχρεώσεις 
της εταιρείας «ΘΕΜΙΣ ΚΑΤΑΣΚΕΥΑΣΤΙΚΗ ΑΕ». 

2. Η λειτουργία της εταιρείας διέπεται από τις διατά¬ 
ξεις της παρ. 6 του άρθρου 132 του Ν. 4199/2013. 

Αρθρο 32 

Κανονισμοί Λειτουργίας της εταιρείας 

1. Οι Κανονισμοί εκπονήσεως μελετών και εκτελέσεως 
έργων, προμηθειών και υπηρεσιών καθώς και ο Εσωτε¬ 
ρικός Κανονισμός Λειτουργίας της εταιρείας θα συντα¬ 
χθούν σύμφωνα με τις διατάξεις της παρ. 5 του άρθρου 
132 του Ν. 4199/2013 και του Ν. 3429/2005. 

2. Το Διοικητικό Συμβούλιο εντός τριών (3) από της 
καταχωρήσεως του παρόντος στο ΓΕΜΗ θα συντάξει 
και θα εγκρίνει τον Κανονισμό Οικονομικής Λειτουργίας. 

Η παρούσα καταχωρείται αυτοδίκαια και άνευ πε¬ 
ραιτέρω ενέργειας ή διατύπωσης δημοσιότητας, στο 


ΓΕΜΗ και στο οικείο Μητρώο ανωνύμων εταιρειών της 
αρμόδιας Αρχής της Περιφέρειας Αττικής σύμφωνα με 
την παρ. 4.3. του άρθρου 132 του Ν. 4199/2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Νοεμβρίου 2013 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΙΩΑΝΝΗΣ ΣΤΟΥΡΝΑΡΑΣ ΚΩΝ/ΝΟΣ ΑΡΒΑΝΙΤΟΠΟΥΛΟΣ 

ΥΠΟΔΟΜΩΝ, ΜΕΤΑΦΟΡΩΝ 
ΥΓΕΙΑΣ ΚΑΙ ΔΙΚΤΥΩΝ 

ΣΠΥΡΙΔΩΝ-ΑΔΩΝΙΣ ΓΕΩΡΓΙΑΔΗΣ ΜΙΧΑΗΛ ΧΡΥΣΟΧΟΪΔΗΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΧΑΡΑΛΑΜΠΟΣ ΑΘΑΝΑΣΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ίίορφιί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ή1ίρ://νννννν.βί.9Γ - β-πταϊΙ: ννθόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 












































































